જે 800ની યાદી તૈયાર થઇ છે તેમાં સૌથી વધુ ડીફોલ્ટરોએ જાહેર બેંકોના નાણાં ગપચાવ્યાં છે. વિજય માલ્યાએ 9600 કરોડ અને 12622 કરોડના નીરવ મોદી-મેહૂલ ચોક્સીના કૌભાંડ પછી સરકારને ડર છે કે આવા બીજા દેવાદારો પણ વિદેશ ભાગી જઇ શકે છે. તેની સામે સાવચેતીરુપે પગલાં લેવા કેબિનેટે ફ્યૂગિટિવ ઇકોનોમિક ઓફેન્ડર્સ બિલને મંજૂરી આપી દીધી છે. આ કાયદા પ્રમાણે વિદેશ ભાગી ગયેલાં દેવાળીયાંઓની સંપત્તિ જપ્ત કરવા અને તેનું ઝડપથી વેચાણ કરી નાણાં વસૂલ કરવાની પ્રક્રિયા આસાન બની છે. સાથે જ તપાસ એજન્સીઓને વધુ સત્તા આપવામાં આવી છે.